На основу члана 43. Закона о локалној самоуправи („Службени гласник Републике Српске“, број 101/04; 42/05 и 118/05 ), члана 51. Статута општине Угљевик („Службени билтен општине Угљевик“, број 6/05) и у складу са тачком 5. 7. и 8. Пословника квалитета Начелник општине Угљевик, д о н о с и

УПУТСТВО ЗА ПОДНОШЕЊЕ И РЈЕШАВАЊЕ ПРИТУЖБИ ГРАЂАНА

I

Подношење притужби:

Грађани и правна лица могу подносити притужбе на рад органа општине Угљевик, као и на рад и неправилан однос службеника Административне

службе општине Угљевик и других запослених, када им се обраћају ради остваривања својих права и интереса или извршавања дужности.

II

Да би се притужба могла узети у рад потребно је да садржи конкретне податке и информације тражене стндардним образцем у погледу аката, радњи или понашања са којима је подносилац незадовољан.

III

Начин подношења притужби:

Притужбе се могу подносити на један од следећих начина:

* на прописаном стандардном обрасцу (Образац Притужба)
* доставом писмена путем поште или непосредном предајом писмена у писарници
* убацивањем писмена у кутију за притужбе/жалбе (налази се на улазу у зграду општине)
* путем електронске поште .

IV

Подносилац притужбе на стандардном прописаном обрасцу може притужбу непосредно предати у писарницу или убацити у кутију за притужбе/жалбе.

V

Притужбе познатог и непознатог подносиоца:

Подносилац притужбу својеручно потписује, а ако притужбу подноси правно лице, поред потписа одговорног лица треба да постоји и отисак службеног печата.Непотписане притуже сматраће се анонимне и исте се неће процесирати, него ће се само регистровати.

VI

Корективне и превентивне мјере:

Организационе јединице у чији дјелокруг рада припада питање које је предмет притуже дужне су да предузимају радње и мјере на начин и у роковима утврђеним Процедурама, Правилницима и Упутствима.

Корективне и превентивне мјере и активности поводом основане притужбе треба да буду проведене у року не дужем од 30 дана од дана подношења притужбе, изузев уколико због сложености или прописаног поступка није потребан дужи рок.

VII

Одговор по притужби :

На поднесене притужбе Начелник општине даје одговор подносиоцу најдаље у року од 30 дана од дана подношења притужбе.

VIII

Ово Упутство ступа на снагу даном доношења и исто ће бити објављено у „Службеном билтену општине Угљевик“.

РЕПУБЛИКА СРПСКА

ОПШТИНА УГЉЕВИК НАЧЕЛНИК ОПШТИНЕ

Број :02-222-10/10

Датум, 31.10.2010. Василије Перић, дипл.ецц. с.р.